Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Óvintézkedések

## Óvintézkedések

A belső memória és a memóriakártya biztonsági mentése
A képkezelő fájlokról
Ne használja/tárolja a fényképezőgépet az alábbi helyeken
A hordozásról
Az üzemi hőmérsékletről
A páralecsapódásról
A fényképezőgép funkciói
Mit jelent az 1080 60p/50p?
A képadat kompatibilitásával kapcsolatos megjegyzések
Megjegyzések mozgóképek más készüléken történő lejátszásához
Megjegyzések a képernyővel és a lencsével kapcsolatban
Megjegyzések a vakuval kapcsolatban

### A belső memória és a memóriakártya biztonsági mentése

Ne kapcsolja ki a fényképezőgépet, és ne távolítsa el az akkumulátoregységet, illetve a memóriakártyát, ha világít a memóriaműködés-jelző lámpa. Ellenkező esetben sérülhetnek a belső memóriában vagy a memóriakártyán tárolt adatok. Az adatok védelme érdekében készítsen biztonsági másolatot.

### A képkezelő fájlokról

Amikor egy memóriakártyát képkezelő fájl nélkül helyez be a fényképezőgépbe és bekapcsolja, akkor a memóriakártya szabad részéből automatikusan készül egy képkezelő fájl. Egy kis időbe telhet, amíg elvégezheti a következő műveletet.

### Ne használja/tárolja a fényképezőgépet az alábbi helyeken

- Különösen meleg, hideg vagy párás helyen
  Például napon parkoló autóban a fényképezőgép burkolata deformálódhat, és ez hibás működéshez vezethet.

- Közvetlen napfényen vagy fűtőtesthez közel
  A fényképezőgép burkolata elszíneződhet vagy deformálódhat, és ez hibás működéshez vezethet.

- Erős rázkódásnak kitett helyen

- Erősen mágneses hely közelében

- Homokos vagy poros helyen
  Ügyeljen arra, nehogy homok vagy por kerüljön a fényképezőgépbe. Ez a fényképezőgép hibás működését okozhatja, ami néhány esetben nem javítható.

### A hordozásról

Ne üljön le székre vagy más helyre a nadrágjának vagy szoknyájának hátsó zsebében lévő fényképezőgéppel, mivel ez a fényképezőgép hibás működését vagy károsodását okozhatja.

### Az üzemi hőmérsékletről

A fényképezőgépet úgy tervezték, hogy 0°C és 40°C közötti hőmérséklettartományban használja. Nem ajánlott, hogy ezen a tartományon kívül eső hőmérsékleten használja.

### A páralecsapódásról

- Ha a fényképezőgépet hideg helyről közvetlenül meleg helyre viszi, akkor pára csapódhat le a fényképezőgép belsejében vagy felületén. A páralecsapódás a fényképezőgép hibás működését okozhatja.

- Páralecsapódás esetén kapcsolja ki a fényképezőgépet, és várjon körülbelül egy órát, amíg a nedvesség elpárolog. Ha belülről nedves objektívvel fényképez, akkor nem tud tiszta képeket rögzíteni.

### A fényképezőgép funkciói

- Ez az útmutató Wi-Fi-kompatibilis/inkompatibilis eszközök, GPS-kompatibilis/inkompatibilis eszközök, TransferJet-kompatibilis/inkompatibilis eszközök, 1080 60i-kompatibilis eszközök és 1080 50i-kompatibilis eszközök funkcióit ismerteti.
  Fényképezőgépe modellneve alapján meg tudja állapítani, hogy a készülék rendelkezik-e Wi-Fi és/vagy GPS funkcióval.

- Wi-Fi-kompatibilis eszközök: DSC-HX30/HX30V

- Wi-Fi-inkompatibilis eszköz: DSC-HX20V

- GPS-kompatibilis eszközök: DSC-HX20V/HX30V

- GPS-inkompatibilis eszköz: DSC-HX30

Ha ellenőrizni szeretné, hogy a fényképezőgép támogatja-e a TransferJet funkciót, illetve hogy 1080 60i vagy 1080 50i kompatibilis eszköz-e, keresse a következő jeleket a fényképezőgép alján.

- TransferJet-kompatibilis eszköz: (TransferJet)

- 1080 60i-kompatibilis eszköz: 60i

- 1080 50i-kompatibilis eszköz: 50i

- Repülőgépen állítsa a [Repülési mód] beállítást [Be] értékre.

- Ne nézze túl hosszú ideig a fényképezőgéppel készített 3D képeket 3D-kompatibilis monitoron!

- Ha a fényképezőgéppel készített 3D képeket 3D-kompatibilis monitoron tekinti meg, a szem erőltetéséből és elfáradásából fakadó rosszullét és hányinger jelentkezhet. A tünetek megelőzése érdekében ajánlatos időnként szünetet tartani.
  A szünetek időtartamát és gyakoriságát mindenki saját maga határozza meg, mert ez egyénenként változó. Ha nem érzi jól magát, hagyja abba a 3D képek megtekintését, amíg jobban nem érzi magát, és ha kell, forduljon orvoshoz. Ellenőrizze továbbá a készülékhez mellékelt használati útmutatót, illetve a fényképezőgéppel vagy annak csatlakoztatásához használt szoftver használati útmutatóját. Megjegyzés: a gyermekek látása még fejlődésben van (különösen a 6 éves kor alatti gyermekeké). Kérje ki egy gyermekorvos vagy szemész véleményét, mielőtt megengedné gyermekének, hogy 3D képeket nézzen, és ügyeljen rá, hogy gyermeke kövesse a fenti óvintézkedéseket ilyen képek megtekintésekor.

### Mit jelent az 1080 60p/50p?

- A váltott soros módot használó normál felvételi üzemmódokkal ellentétben ez a fényképezőgép progresszív módú. Ez növeli a felbontást, és folyamatosabb, valósághűbb képet eredményez.

### A képadat kompatibilitásával kapcsolatos megjegyzések

- A fényképezőgép megfelel a JEITA (Japan Electronics and Information Technology Industries Association) által létrehozott DCF (Design rule for Camera File system) univerzális szabványnak.

- A Sony nem vállal garanciát arra, hogy fényképezőgép le tudja játszani a más készülékkel rögzített vagy módosított képeket, illetve arra, hogy az ezzel a fényképezőgéppel készített képek más készülékkel lejátszhatók.

### Megjegyzések mozgóképek más készüléken történő lejátszásához

- A fényképezőgép MPEG-4 AVC/H.264 High Profile képtömörítési eljárást használ az AVCHD formátumú felvételekhez. A fényképezőgéppel AVCHD formátumban rögzített mozgóképeket nem lehet lejátszani a következő készülékeken.

- Az AVCHD formátummal kompatibilis egyéb készülékek, amelyek nem támogatják a High Profile képtömörítést

- Az AVCHD formátummal nem kompatibilis eszközök

A fényképezőgép MPEG-4 AVC/H.264 Main Profile képtömörítési eljárást szintén használ az MP4 formátumú felvételekhez. Emiatt a fényképezőgéppel MP4 formátumban rögzített mozgóképeket nem lehet olyan készülékeken lejátszani, amelyek nem támogatják az MPEG-4 AVC/H.264 eljárást.

- A nagy felbontásos (HD) képminőségű lemezek csak az AVCHD formátumot támogató lejátszó készülékeken játszhatók le. DVD-lejátszóval vagy felvevővel nem lehet nagy felbontású (HD) képminőségű lemezeket lejátszani, mert ezek a készülékek nem kompatibilisek az AVCHD formátummal. Az is előfordulhat, hogy ha egy nagy felbontású (HD) képminőségű, AVCHD formátumú lemezt tesz egy DVD-lejátszóba vagy felvevőbe, akkor nem tudja kiadatni a készülékkel a lemezt.

### Megjegyzések a képernyővel és a lencsével kapcsolatban

- A képernyő rendkívül nagy pontosságú gyártástechnológiával készült, így a képpontok legalább 99,99%-a ténylegesen működőképes. Ennek ellenére néhány apró fekete és/vagy fényes (fehér, piros, kék vagy zöld színű) pont jelenhet meg a képernyőn. Ezek a pontok a gyártási folyamat velejárói, és nem befolyásolják a felvétel minőségét.

- Hibás működéshez vezethet, ha a képernyő vagy a lencse hosszabb ideig közvetlen napsugárzásnak van kitéve. Körültekintően járjon el, amikor a fényképezőgépet az ablak közelében vagy a szabadban helyezi el.

- Ne nyomja meg a képernyőt. Ez a képernyő elszíneződéséhez, illetve hibás működéshez vezethet.

- Hideg helyen a képernyőn szellemkép jelenhet meg. Ez nem jelent hibás működést.

- Óvja a mozgatható objektívet az ütésektől, és óvja a külső erőhatásoktól.

### Megjegyzések a vakuval kapcsolatban

- A vaku használatkor automatikusan kiugrik.

- A vaku automatikusan lesüllyedhet. [Részletek]

- Ne takarja le a vakut az ujjával!

- Ne emelje meg a fényképezőgépet a vakunál fogva, és vigyázzon, hogy ne érje a vakut nagyobb erőbehatás.

- Ha víz, por vagy homok kerül a felnyitott vakuba, az üzemzavart okozhat.

Vissza a tetejére